Document ID: 32002L0097

32002L0097
L 343/23
JURNALUL OFÍCIAL AL UNIUNII EUROPENE
DIRECTIVA 2002/97/CE A COMISIEI
din 16 decembrie 2002
de modificare a anexelor la Directivele 86/362/CEE, 86/363/CEE și 90/642/CEE ale Consiliului privind stabilirea conținuturilor maxime pentru reziduurile de pesticide (2,4-D, triasulfuron și metil tifensulfuron) de pe și din cereale, produse alimentare de origine animală și anumite produse de origine vegetală, inclusiv fructe și legume
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (1), astfel cum a fost modificată ultima dată prin Directiva 2002/79/CE a Comisiei (2), în special articolul 10,
având în vedere Directiva 86/363/CEE a Consiliului din 24 iulie 1986 privind stabilirea conținutului maxim pentru reziduurile de pesticide de pe și din produsele alimentare de origine animală (3), astfel cum a fost modificată ultima dată prin Directiva 2002/79/CE a Comisiei, în special articolul 10,
având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (4), astfel cum a fost modificată ultima dată prin Directiva 2002/79/CE, în special articolul 7,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (5), astfel cum a fost modificată ultima dată prin Directiva 2002/81/CE a Comisiei (6), în special articolul 4 alineatul (1) litera (f),
întrucât:
(1)
Substanțele active 2,4-D, triasulfuron și metil tifensulfuron au fost înscrise în anexa I la Directiva 91/414/CEE prin intermediul Directivelor 2001/103/CE (7), 2000/66/CE (8) și 2001/99/CE (9) ale Comisiei sub formă de erbicid, fără a se preciza și condițiile particulare care ar putea afecta culturile tratate cu produse fitosanitare care conțin aceste substanțe active.
(2)
Substanțele active în cauză au fost înscrise în anexa I la Directiva 91/414/CEE în urma evaluării informațiilor furnizate privind utilizarea propusă. Anumite state membre au prezentat informații privind această utilizare, în temeiul articolului 4 alineatul (1) litera (f) din Directiva 91/414/CEE. Informațiile disponibile au fost examinate și sunt suficiente pentru a se stabili anumite limite maxime pentru reziduuri (LMR).
(3)
Deoarece nu există limită maximă de reziduuri comunitară sau provizorie, statele membre stabilesc, în conformitate cu articolul 4 alineatul (1) litera (f) din Directiva 91/414/CEE, o LMR națională provizorie, înainte să poată fi acordată omologarea pentru produsele fitosanitare care conțin această substanță activă.
(4)
Pentru a înscrie substanțele active în cauză în anexa I la Directiva 91/414/CEE, s-a realizat o evaluare tehnică și științifică a lor sub forma unor raporturi de examinare ale Comisiei. Raportul a fost finalizat la 2 octombrie 2001 pentru 2,4-D, la 13 iulie 2000 pentru triasulfuron și la 29 iunie 2001 pentru metil tifensulfuron. În aceste rapoarte, doza zilnică admisibilă (DZA) a fost stabilită la 0,05 miligrame per kilogram de greutate corporală pe zi pentru 2,4-D, la 0,01 miligrame per kilogram de greutate corporală pe zi pentru triasulfuron și la 0,01 miligrame per kilogram de greutate corporală pe zi pentru metil tifensulfuron. Expunerea pe durata întregii vieți a consumatorilor de produse alimentare tratate cu substanțele active în cauză a fost estimată și evaluată folosind procedurile utilizate în Comunitate. De asemenea, s-a ținut seama de directivele publicate de Organizația Mondială a Sănătății (10) și de avizul Comitetului științific pentru plante (11) privind această metodologie și s-a calculat că LMR propuse pe această bază nu determină depășirea DZA. În cursul evaluărilor și al discuțiilor care au precedat înscrierea substanțelor active în cauză în anexa I la Directiva 91/414/CEE nu s-a identificat nici un efect toxic acut care să facă necesară stabilirea unei doze acute de referință.
(5)
Pentru a garanta o protecție adecvată a consumatorului împotriva expunerii la reziduurile prezente în și pe produsele pentru care nu s-au emis încă omologări, este prudent ca valorile LMR provizorii să fie stabilite la valoarea pragului de detectare pentru toate produsele care fac obiectul Directivelor 86/362/CEE, 86/363/CEE și 90/642/CEE.
(6)
Stabilirea la nivel comunitar a valorilor provizorii ale LMR nu împiedică statele membre să stabilească valori provizorii ale LMR în conformitate cu dispozițiile articolului 4 alineatul (1) litera (f) din Directiva 91/414/CEE și ale anexei VI la aceeași directivă. O perioadă de patru ani este considerată suficientă pentru a permite dezvoltarea altor utilizări ale substanței active în cauză. La sfârșitul acestei perioade, este oportun ca valorile provizorii ale LMR să devină definitive.
(7)
În consecință, este oportună modificarea anexelor la Directivele 86/362/CEE, 86/363/CEE și 90/642/CEE.
(8)
Comisia a înaintat proiectul său de directivă Organizației Mondiale a Sănătății, iar observațiile primite au fost luate în considerare la redactarea directivei. Comisia va studia, pe baza furnizării unor date acceptabile, posibilitatea de a stabili anumite limite de toleranță la import în ceea ce privește limitele maxime de reziduuri pentru combinații specifice pesticid/cultură.
(9)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animalelor,
ADOPTĂ PREZENTA DIRECTIVĂ:
Articolul 1
Se adaugă următoarea limită maximă de reziduuri de pesticide în partea A din anexa II la Directiva 86/362/CEE:
„Reziduuri de pesticide
Limita maximă în mg/kg
2,4-D (suma 2,4-D și a esterilor săi exprimați ca 2,4-D)
0,05 (12) Cereale (13)
Triasulfuron
0,05 (12) Cereale (13)
Metil tifensulfuron
0,05 (12) (13) Cereale
Articolul 2
Se adaugă următoarele limite maxime de reziduuri de pesticide în partea B din anexa II la Directiva 86/363/CEE:
„Reziduuri de pesticide
Limita maximă (mg/kg)
Carne, inclusiv substanța grasă conținută în carne, preparate din carne, organe comestibile și grăsimi animale enumerate în anexa I, la codurile NC 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602
Lapte și produse lactate enumerate în anexa I, la codurile NC 0401, 0402, 0405 00, 0406
Ouă proaspete de pasăre, decojite și gălbenușuri de ouă enumerate în anexa I, la codurile NC 0407 00 și 0408
2,4-D
Rinichi (în afara celor de pasăre) 1 (15)
Altele 0,05 (14) (15)
0,01 (14) (15)
0,01 (14) (15)
Articolul 3
În anexa II la Directiva 90/642/CEE se adaugă limitele maxime de reziduuri de pesticide aplicabile substanțelor active în cauză care figurează în anexa la prezenta directivă.
Articolul 4
Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 2003. Statele membre informează de îndată Comisia cu privire la aceasta.
Aceste dispoziții sunt aplicabile de la 1 iulie 2003.
Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 5
Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
Articolul 6
Prezenta directivă se adresează statelor membre.
Adoptată la Bruxelles, 16 decembrie 2002.

Labels: 3
17
20